Binnentún

Fersen yn haikûfoarm

Kolofon

ISBN: 978 90 8954 482 7

1e druk 2009

© 2009 Tryntsje van der Veer, Ouke Kooistra, Rob du Jardin

Eksimplaren binne te bestellen by de útjouwerij:

Utjouwerij Elikser B.V.

Ossekop 4

8911 LE Ljouwert

Til: 058-2894857

www.elikser.nl

Foardracht: Tryntsje van der Veer en Rob du Jardin

Fotowurk: Ouke Kooistra

Fioele- en piano-ymprovisaasjes: Rob du Jardin

Lûdtechnyk: Dirk Overwijk

Produksje cd: Marista Music Company

Foarmjouwing omslach en binnenwurk: Evelien Veenstra

Lettertype: Bernard Modern

Niets uit deze uitgave mag worden verveelvoudigd, opgeslagen in een geautomatiseerd gegevensbestand en/of openbaar gemaakt door middel van druk, fotokopie, microfilm of op wat voor wijze dan ook, zonder voorafgaand schriftelijke toestemming van de auteur en de uitgeverij.

This book may not be reproduced by print, photoprint, microfilm or any other means, without written permission from the author and the publisher.

Binnentún

Tekst: Tryntsje van der Veer

Fotowurk: Ouke Kooistra

Fioele- en piano-ymprovisaasjes: Rob du Jardin

Ynlieding

De haikûfoarm noeget en twingt om op in beheinde wize yndrukken wer te jaan.

Wolkom op myn tocht. It die bliken dat Ouke Kooistra yn deselde styl fotografearre, syn foto’s slute oan. De muzyk fan Rob du Jardin (foardracht, piano- en fioele-ymprovisaasjes) foege noch in diminsje ta.

Wy winskje eltsenien tiid foar tinzen en foaral genietsjen.

Tank oan de kursusgroepen fan Tresoar foar de oantrún, yn it bysûnder de dosinten Jurjen van der Meer en Eppie Dam. Ek tank oan Rink van der Veer-Franckena foar har help by de kar fan de fersen, Dora Huisman, Oatske van der Zwaag en Jan van der Veer foar harren help by geef Frysk, Siebren Dyk foar de ferdúdliking fan de útspraak, Grytsje Kingma foar alle help en fansels Jitske Kingma en Dirk Overwijk foar de stipe by it realisearjen fan dit projekt dat al mar riker waard.

Tryntsje van der Veer, Noardburgum

Ouke Kooistra, Steenderen

Rob du Jardin, Amsterdam

Novimber 2009

Binnentún I

finzen en feilich

it wrâldfinster yn it tsier

foar tinzen rom baan

I Natoer

Stikjes wrâld

Aaisykje

ikker nei ikker

stoareagje linich ljeppe

omtinken pet fol

Ferkavele

de ierde fersnien

it lân ôffrede partsjes

fûgels fleane oer

Tuskentiid

wachtsje bliuw in tel

hear it rûzjen fan ’e see

brâning ôf en oan

Einich

ôffal fan libben

skieden ûneinich brûkber

stjert yn kringebak

Libbenswurk

lichem weromjûn

stoftinte starich omset

no fruchtbere grûn

Planten

Oerein

siedling no noch wif

waakst yn waarmte heint it ljocht

hifket de stâle

Berntsje op memme skurte

yn ’e blêdskurte

de skym fan in útrinner

aanst brêge nei ljocht

Stikelpôle

stikelpôle pears

plús-snie woartelt takom jier

folslein machteleas

Orchidee

amper ljocht folstiet

hast ferjitten meidertiid

ryk blêdzjende blom